XIII pasaulio futbolo čempionatas
XIII pasaulio futbolo čempionatas – pasaulio futbolo čempionatas, vykęs 1986 m. gegužės 31 d. – birželio 29 d. Meksikoje (Gvadalachara, Irapuatas, Keretaras, Leonas, Meksikas, Monterėjus, Nesahualkojotlis, Puebla ir Toluka). Iš pradžių buvo numatyta čempionatą rengti Kolumbijoje, tačiau 1982 m. spalį jai atsisakius, 1983 m. gegužės 20 d. Stokholme nuspręsta rengti Meksikoje. Tai vienintelis atvejis, kai numatyta pasaulio futbolo čempionato šeimininkė buvo pakeista. Finaliniame turnyre dalyvavo 24 komandos, suskirstytos į 6 grupes. Čempione antrą kartą tapo Argentina.